**Oznamy Farského úradu:**

**Stránky vybavujeme v každý pracovný deň v sakristii kostola po skončení sv. omše.**

**Výpisy z matrík môžete žiadať aj telefonický alebo elektronickou poštou.**

**(Potrebné uviesť: meno a priezvisko, dátum narodenia, približný čas krstu, meno otca, meno a rodné priezvisko matky a poštovú adresu farského úradu ktorý si výpis z matriky vyžiadal a na ktorý bude výpis z matriky doručený.)**

**Všetky dokumenty vydávané farskými úradmi sa nevydávajú priamo žiadateľom, ale sa posielajú poštou na farský úrad, ktorý si dokument vyžiadal.**

**Vysluhovanie sviatosti krstu.**

 Podmienkou pre pokrstenie dieťaťa je, aby o krst požiadali rodičia, aby sľúbili, že ho budú vychovávať podľa Božích prikázaní a náuky Cirkvi a aby sami žili príkladným kresťanským životom, teda aby bola opodstatnená nádej, že dieťa bude vychovávané v katolíckom náboženstve. Ak taká nádej chýba, má sa krst odložiť.

Aby niekto mohol byť krstným rodičom musí spĺňať nasledovné podmienky:

1. Byť pokrstený a pobirmovaný (byť cirkevne zosobášený)
2. Mať aspoň 16 rokov
3. Žiť príkladným kresťanským životom
4. Má si ho vybrať krstenec alebo jeho rodičia
5. Nemôže to byť vlastný otec alebo matka

**Sviatosť krstu vysluhujeme každú nedeľu po prvej alebo druhej sv. omši**

**Krst je potrebné nahlásiť v sakristii kostola po sv. omši najneskôr do stredy týždňa v ktorom má byť sviatosť vyslúžená.**

**K žiadosti o krst je potrebné predložiť:**

**1. rodný list dieťaťa,**

**2. potvrdenie o prijatí sviatosti manželstva rodičov dieťaťa.**

**3. svedectvo o krste, prvom sv. prijímaní, birmovke, poprípade o uzavretí manželstvá krstných rodičov.**

**-------------------------------------------------------------------------------------------------**

**Vysluhovanie sviatosti manželstva.**

**Sviatosť manželstva sa vysluhuje spravidla v sobotu v popoludňajších hodinách.**

**Nedele a prikázané sviatky sviatosť manželstva nevysluhujeme!!!**

**Snúbenci ktorí dlhodobo žijú v mimo farnosť Toporec (najme v zahraničí), získajú informácie o vybavovaní administratívnych povinnosti, ktoré sú potrebné k uzavretiu manželstva v pracovných dňoch sakristii kostola po sv. omši.**

Žiadosť o uzavretie manželstvá kanonickou formou je potrebné predložiť **min. 3 mesiace** pred plánovaným termínom sobáša.

**K zápisu je potrebne priniesť krstné listy snúbencov (ak nie sú pokrstení u nás) a zápisnicu zo štátnej matriky.**

**Pred sobášom je potrebné absolvovať prípravu, ktorá spočíva v troch stretnutiach.**

**-------------------------------------------------------------------------------------------------**

**Vysluhovanie sviatosti Birmovania.**

Birmovanie je sviatosť v ktorej pokrstený dostáva dar Ducha Svätého, aby ho dokonalejšie spojil s Cirkvou, aby sa stal svedkom Ježiša Krista a aby bol schopný slovom i skutkom brániť a šíriť vieru.

**Sviatosť birmovania sa v našej farnosti vysluhuje** každý 5 rok (najbližší termín r. 2021) a môžu k nej pristúpiť najmladší ktorí dovŕšili 14. rok života. Môže ju prijať ten, kto je pokrstený, kto sa z vlastného rozhodnutia chce stať dospelým kresťanom, chce si posilniť svoj vzťah s Bohom a s Cirkvou a chce k tomu prijať pomoc a silu Ducha Svätého. Podmienkou prijatia sviatosti birmovania je absolvovanie prípravy a zodpovedné absolvovanie náboženskej výchovy v škole.  Pre birmovného rodiča platia tie isté podmienky ako pre krstného rodiča. Odporúča sa, aby birmovným rodičom bol krstný rodič. (Nie je to však podmienka).

**-------------------------------------------------------------------------------------**

**Vysluhovanie sviatosti pomazania chorých**

Každý prvopiatkový týždeň navštevujeme chorých s ponukou sviatosti zmierenia, sv. prijímania i sviatosti pomazania chorých. **(Týka sa to tých, ktorým choroba alebo vysoký vek, nedovoľujú pristúpiť k sviatosti zmierenia v kostole).**

V súrnych prípadoch nás môžete kontaktovať kedykoľvek.

 **V prípade neprítomnosti kňaza vo farnosti, kontaktujte okolité farské úrady.**

Túto sviatosť môže prijať ten, kto je vážne chorý, alebo zoslabnutý starobou, kto chce oľutovať svoje hriechy a prijať pomoc Božiu ako posilu.

**-------------------------------------------------------------------------------------**

**Vysluhovanie sviatosti zmierenia**

Veriaci, ktorí vo sviatosti pokánia vyznávajú hriechy zákonnému vysluhovateľovi, ľutujú ich a majú predsavzatie polepšiť sa, rozhrešením, ktoré im ten istý vysluhovateľ udeľuje, dostávajú od Boha odpustenie hriechov, ktoré spáchali po krste, a súčasne sa zmierujú s Cirkvou, ktorú zhrešením ranili.

**Sviatosť zmierenia sa v našej farnosti vysluhuje každý deň pred sv. omšou okrem nedele a prikázaných sviatkov. a to v spovednici kostola. Pred sviatkami (Veľká noc a Vianoce) sa vysluhuje sviatosť zmierenia aj s pomocou kňazov z okolia.**

Sviatosť zmierenia je naše stretnutie s milosrdným Bohom v pokání. Preto si vyžaduje zodpovednú prípravu a úprimnosť.

**....................................................................................................................**

**Prvé sv. prijímanie deti**

K prvému sv. prijímaniu môžu pristúpiť žiaci 3. ročníka základnej školy po splnení všeobecných podmienok.

**Slávnosť prvého sv. prijímania sa koná každý rok vo Veľkonočnom období.**